A Monilinia fructigena molekuláris azonosítása és az ellene történő illóolajos védekezési lehetőségek vizsgálata in vitro körülmények között
A Monilinia fajokról elmondható, hogy az egyik legnagyobb problémát jelentik a magyarországi gyümölcstermesztésben. Gazdaságilag jelentős veszteségeket okoznak, melyek száma az utóbbi évtizedekben fokozatosan nőtt. Dolgozatomban a Monilinia fajokra jellemző tüneteket mutató begyűjtött gyümölcsökből, többségében birs és körte termésének szövetmintáiból fajazonosítást végeztem mikroszkópi, illetve molekuláris módszerrel, így 100%-os pontossággal megállapítva, hogy Monilinia fructigena, vagy esetleg Monilinia linhartiana fajról van-e szó. További vizsgálatokat végeztem, ahol a kórokozót két illóolaj, édes narancs és teafa illóolaj hatásával szemben teszteltem, ugyanis napjainkban amellett, hogy egyébként is reneszánszát éli a paleo-, illetve a biotermékek megvásárlása és fogyasztása, az Európai Unióban számos növényvédőszer hatóanyag kerül kivonásra. Ezen fontos hatóanyagok kivonása igencsak megnehezíti a hazai növényvédelmet, ugyanis a kivont szerek helyett nem kínál az Európai Unió alternatív lehetőségeket a gazdák számára. Több olyan szert kivontak az utóbbi években a piacról, melyeket nem lehetséges más, még engedéllyel rendelkező szerekkel pótolni. Ezért fontos, hogy új, alternatív megoldásokat találjunk a növényvédelem érdekében. Ilyen lehet a biológiai növényvédelem, mint például különböző hazai gyógy-, vagy éppen gyomnövényekből készített illóolajok alkalmazása a kórokozókkal szemben.
monilinia, illóolaj, in vitro, növényvédelem
Networked Digital Library of Theses and Dissertations